**220101 Дарлин**

**Өсек сөздерді қалай тоқтатуға болады?**

«Кішкене жағымды өсек қандай ғажап», деген екен кезінде дана Сүлеймен патша. Киелі кітап бұл туралы былай дейді; «Өсекшінің сөзі сондай дәмді, Ішіңе кіріп, баурайды жан дүниеңді» (Нақыл сөздер 18:8)

Біз, мәсіхшілер, кейде өз-өзімізге риза болып жүреміз. Менің қызым бірде былай деді; «Мәсіхшілер өсек айтпайды; олар жәй өздерінің мінәжат етуге мұқтаждықтарын айтады». Шын мәнінде көп жағдайда оның айтқаны дұрыс. Біз мінажат ету үшін дөңгеленіп отырып бәріміз жиналған кезде, біз шынымен адамдар туралы айтамыз, олардың мұқтаждықтары туралы айтып, көбірек уақыт өткіземіз, сөйтіп олар үшін мінажат етеміз.

Құдай өсекті жек көреді. Киелі кітап Құдайсыз адамдарды, күнәһарлар деп атайды, сонда былай деген; «Олардың тұла бойлары тұнған әділетсіздік, бұзықтық, дүниеқорлық, залымдық, қызғаншақтық, кісі өлтіруге құмарлық, даукестік, алдамшылық және арам ниеттілік» (Римдіктерге 1:29). Ал 30-ыншы аятта жалғастырып; «Олар жасырын жамандап, ашық та өсектегіш…», делінген.

Біз сіздермен бірге өсек айтуды доғаруға мүмкіндігіміз бар. Нақыл сөздер кітабының 26:20 аятында былай делінген; «Отын таусылса от өшер, Өсек таусылса дау өшер», міне, сондықтан өз өмірлеріңізде осына қағида етіп алып, өсек әңгімелер мен даукестікті тоқтатыңыздар. Отқа май құймаңыздар, сөйтіп қазір ғана естіген сөзіңізді басқаларға таратып жіберуден сақ болыңыз.

Егер сізге қиын болса, онда Ефестіктерге арналған хаттың 4:29-шы аятын жазып алып, көрінетін жерге іліп қойыңыз, соны көрген кезде есіңізге түседі. Бұл аятты елші Пауыл бізге нұсқау ретінде берді; «Ауыздарыңнан жаман сөз емес, жақсы сөз ғана шығып, тыңдап тұрғандардың сенімдерін жетілдіріп, игілік сепсін». Осы аяттағы мына сөздерге тереңрек назар аударыңыздар; «тыңдап тұрғандардың», «сенімдерін жетілдіріп», «игілік сепсін».

Шыншыл бол. Біз бәріміз өсек айтуға бейімбіз. Келіңіздер, бізге ауыртпалық алып келетін сөздерден толықтай арылу үшін Құдайдан сұрайық.